钦定古今图书集成/明伦汇编/氏族典/第034卷 > 《廖用贤尚友录》 > 锺谟
## 钦定古今图书集成/明伦汇编/氏族典/第034卷 > 《廖用贤尚友录》 > 锺谟

按《十国春秋》，“南唐锺谟，字仲益，其先会稽人，徙闽之
崇安，已而侨居金陵，博学能属文。元宗朝为翰林学
士，进户部侍郎。保大中，周师南侵，淮右危急，元宗遣
谟犒师，请息兵修好，世宗不许，谟因留周孙晟之死，
谟亦在召中，已而贬为耀州司马。及元宗割地称臣，
世宗征谟至汴，授卫尉少卿，遣谕指于元宗，元宗以”
为礼部侍郎、知尚书省事，三省之事，靡不预闻。俄周
世宗殂，元宗遇之寖薄。会文献太子薨，后主以嫡弟
当立，而谟盛称“从善才。”忤旨，贬国子司业，再贬著作
佐郎、饶州安置，改贬宣州副使。建隆元年，宋受周禅，
元宗闻之，遣使即所在赐死。